nibzard/narodne-novine-full-text-markdown huggingface dataset:
### NN 31/2015 (18.3.2015.), Pravilnik o dopuni Pravilnika o posebnom porezu na motorna vozila

MINISTARSTVO FINANCIJA

627

Na temelju članka 33. Zakona o posebnom porezu na motorna vozila (»Narodne novine«, broj 15/2013 i 108/2013 – ispravak) ministar financija donosi

PRAVILNIK

O DOPUNI PRAVILNIKA O POSEBNOM POREZU NA MOTORNA VOZILA

Članak 1.

U Pravilniku o posebnom porezu na motorna vozila (»Narodne novine«, broj 52/2013, 90/2013, 140/2013, 116/2014 i 152/2014) u članku 5. iza stavka 11. dodaje se stavak 12. koji glasi:

»(12) Ako su proizvođač, predstavnički ured i trgovac koji je generalni zastupnik ili uvoznik određene marke motornih vozila u Republici Hrvatskoj Središnjem uredu dostavili obavijest o preporučenoj prodajnoj cijeni bez iskazanoga posebnog poreza novog motornog vozila određene marke, tipa, varijante i trgovačkog naziva, u kojoj je prodajna cijena iskazana u manjem iznosu od one koja se razumno može postići na hrvatskom tržištu ili su dostavljeni podaci o tipu, varijanti i trgovačkom nazivu koji ne predstavljaju proizvođačevu uobičajenu ponudu ili ako se osnovano može zaključiti da je prodajna cijena iskazana u manjem iznosu kako bi se ostvario nedopušteni probitak u sudjelovanju na javnom natječaju, flotnoj prodaji ili sl., Carinska uprava će utvrditi preporučenu cijenu takvog motornog vozila procjenom, uzimajući u obzir cijene drugih motornih vozila istog proizvođača, predstavničkog ureda i trgovca koji je generalni zastupnik ili uvoznik određene marke motornih vozila u Republici Hrvatskoj te cijene istog ili sličnog motornog vozila u drugim zemljama članicama Europske unije, te će se smatrati da takav proizvođač, predstavnički ured i trgovac netočno obračunava posebni porez. Ova odredba se primjenjuje i na sva motorna vozila koja se prodaju na temelju preporučene prodajne cijene dostavljene Središnjem uredu prije stupanja na snagu ovoga stavka.«

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/15-02/21

Urbroj: 513-02-1760/5-15-1

Zagreb, 13. ožujka 2015.

Ministar financija

mr. sc. Boris Lalovac, v. r.
### NN 31/2015 (18.3.2015.), Pravilnik o izmjenama i dopunama Pravilnika o osobnom identifikacijskom broju

MINISTARSTVO FINANCIJA

628

Na temelju članka 20. Zakona o osobnom identifikacijskom broju (»Narodne novine« broj 60/2008) donosim

PRAVILNIK

O IZMJENAMA I DOPUNAMA PRAVILNIKA O OSOBNOM IDENTIFIKACIJSKOM BROJU

Članak 1.

U Pravilniku o osobnom identifikacijskom broju (»Narodne novine« broj 1/2009, 117/2010 i 125/2013) iza članka 14.a dodaje se članak 14.b koji glasi:

»Članak 14.b

(1) Osobni identifikacijski broj određuje se i dodjeljuje poreznom obvezniku iz države članice Europske unije koji nema sjedište i prebivalište u tuzemstvu, a povremeno obavlja djelatnost na području Republike Hrvatske, temeljem podnesenog zahtjeva za registriranje za potrebe poreza na dodanu vrijednost (Obrazac P-PDV) putem elektroničke pošte.

(2) Za potrebe određivanja i dodjeljivanja osobnoga identifikacijskog broja koriste se informacije iz podnesenog Obrasca P-PDV, a osobito brojčana ili opisna oznaka – (šifra) djelatnosti prema nacionalnoj klasifikaciji i PDV identifikacijski broj iz države sjedišta.

(3) Ministarstvo financija, Porezna uprava prilikom određivanja i dodjeljivanja osobnoga identifikacijskog broja izvršit će provjeru valjanosti PDV identifikacijskog broja poreznog obveznika iz države sjedišta putem međunarodnoga elektroničkog portala za provjeru valjanosti PDV identifikacijskog broja.

(4) Porezni obveznik iz stavka 1. ovoga članka obvezan je prilikom obavljanja povremene djelatnosti na području Republike Hrvatske za potrebe identifikacije predočiti Potvrdu o određenom i dodijeljenom osobnom identifikacijskom broju odnosno rješenje kojim se dodjeljuje PDV identifikacijski broj.«.

Članak 2.

U članku 51. stavak 1. mijenja se i glasi:

»(1) Obveznik broja može postaviti Upit u Evidenciju putem sms-poruke ili putem web-servisa, identificirajući se imenom, prezimenom i jedinstvenim matičnim brojem građana (MBG) ili imenom, prezimenom i brojem osobne iskaznice ili imenom, prezimenom, vrstom, brojem i državom izdavanja identifikacijskog dokumenta, ovisno o vrsti upita.«.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 410-01/13-01/2578

Urbroj: 513-07-21-01/15-3

Zagreb, 2. ožujka 2015.

Ministar financija

mr. sc. Boris Lalovac, v. r.

![](dodatni/435178.jpg)

31 18.03.2015 Pravilnik o izmjenama i dopunama Pravilnika o osobnom identifikacijskom broju
### NN 31/2015 (18.3.2015.), Pravilnik o dopuni Pravilnika o uvjetima za unutarnji ustroj općih i specijalnih bolnica

31 18.03.2015 Pravilnik o dopuni Pravilnika o uvjetima za unutarnji ustroj općih i specijalnih bolnica

MINISTARSTVO ZDRAVLJA

632

Na temelju članka 75. stavka 2. Zakona o zdravstvenoj zaštiti (»Narodne novine«, br. 150/08., 71/10., 139/10., 22/11., 84/11., 12/12., 35/12., 70/12., 82/13., 159/13., 22/14. i 154/14.) ministar zdravlja donosi

PRAVILNIK

O DOPUNI PRAVILNIKA O UVJETIMA ZA UNUTARNJI USTROJ OPĆIH I SPECIJALNIH BOLNICA

Članak 1.

U Pravilniku o uvjetima za unutarnji ustroj općih i specijalnih bolnica (»Narodne novine«, br. 145/13) iza članka 2. dodaje se članak 2.a koji glasi:

»Članak 2.a

(1) Odgovornu osobu ustrojstvene jedinice u općoj i specijalnoj bolnici, ravnatelj/sanacijski upravitelj imenuje na mandat od 4 godine na temelju provedenoga javnog natječaja.

(2) Odgovorna osoba ustrojstvene jedinice u općoj i specijalnoj bolnici, može biti imenovana pod uvjetom da joj mandat iz stavka 1. ovoga članka istekne do ispunjenja uvjeta za starosnu mirovinu sukladno posebnom propisu.

(3) Po isteku mandata od 4 godine odgovorna osoba iz stavka 1. ovoga članka može biti imenovana najviše na još jedan mandat.

(4) Uvjeti za imenovanje odgovornih osoba iz stavka 1. ovoga članka te razlozi za njihovo razrješenje prije isteka mandata utvrđuju se općim aktom zdravstvene ustanove.«

Članak 2.

Zdravstvene ustanove obvezne su imenovati odgovorne osobe ustrojstvenih jedinica sukladno članku 1. ovoga Pravilnika u roku od 6 mjeseci od dana stupanja na snagu ovoga Pravilnika.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/14-02/113

Urbroj: 534-10-1/1-15-1

Zagreb, 3. ožujka 2015.

Ministar
prim. Siniša Varga, dr. med. dent., v. r.
### NN 31/2015 (18.3.2015.), Pravilnik o dopuni Pravilnika o uvjetima za unutarnji ustroj kliničkih zdravstvenih ustanova

MINISTARSTVO ZDRAVLJA

633

Na temelju članka 74. stavka 4. Zakona o zdravstvenoj zaštiti (»Narodne novine«, br. 150/08., 71/10., 139/10., 22/11., 84/11., 12/12., 35/12., 70/12., 82/13., 159/13., 22/14. i 154/14.) ministar zdravlja donosi

PRAVILNIK

O DOPUNI PRAVILNIKA O UVJETIMA ZA UNUTARNJI USTROJ KLINIČKIH ZDRAVSTVENIH USTANOVA

Članak 1.

U Pravilniku o uvjetima za unutarnji ustroj kliničkih zdravstvenih ustanova (»Narodne novine«, br. 145/13) iza članka 2. dodaje se članak 2.a koji glasi:

»Članak 2.a

(1) Odgovornu osobu ustrojstvene jedinice u kliničkom bolničkom centru, kliničkoj bolnici i u klinici kao samostalnoj zdravstvenoj ustanovi, ravnatelj/sanacijski upravitelj imenuje na mandat od 4 godine na temelju provedenoga javnog natječaja.

(2) Odgovorna osoba ustrojstvene jedinice u kliničkom bolničkom centru, kliničkoj bolnici i u klinici kao samostalnoj zdravstvenoj ustanovi, može biti imenovana pod uvjetom da joj mandat iz stavka 1. ovoga članka istekne do ispunjenja uvjeta za starosnu mirovinu sukladno posebnom propisu.

(3) Po isteku mandata od 4 godine odgovorna osoba iz stavka 1. ovoga članka može biti imenovana najviše na još jedan mandat.

(4) Uvjeti za imenovanje odgovornih osoba iz stavka 1. ovoga članka te razlozi za njihovo razrješenje prije isteka mandata utvrđuju se općim aktom zdravstvene ustanove.«

Članak 2.

Zdravstvene ustanove obvezne su imenovati odgovorne osobe ustrojstvenih jedinica sukladno članku 1. ovoga Pravilnika u roku od 6 mjeseci od dana stupanja na snagu ovoga Pravilnika.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/14-02/112

Urbroj: 534-10-1/1-15-1

Zagreb, 3. ožujka 2015.

Ministar

prim. Siniša Varga, dr. med. dent., v. r.
### NN 31/2015 (18.3.2015.), Odluka o katastarskoj izmjeri na području Općine Podgora za dio katastarske općine Živogošće

31 18.03.2015 Odluka o katastarskoj izmjeri na području Općine Podgora za dio katastarske općine Živogošće

DRŽAVNA GEODETSKA UPRAVA

634

Na temelju članka 45. stavka 1. Zakona o državnoj izmjeri i katastru nekretnina (»Narodne novine« broj 16/07, 124/10, 56/13) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU OPĆINE PODGORA ZA DIO KATASTARSKE OPĆINE ŽIVOGOŠĆE

I.

U svrhu izrade katastra nekretnina i obnove zemljišne knjige na području Općine Podgora za dio katastarske općine Živogošće provest će se katastarska izmjera.

II.

Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Cadcom d.o.o. Zagreb.

III.

U obavljanju poslova na katastarskoj izmjeri službenici Državne geodetske uprave i zaposlenici tvrtke Cadcom d.o.o. Zagreb, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenja zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištima na području Općine Podgora za dio katastarske općine Živogošće dužni su do 1. rujna 2015. godine vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava.

V.

Upravitelji općih, javnih i drugih dobara na području Općine Podgora za dio katastarske općine Živogošće dužni su, do roka iz točke IV. ove Odluke, označiti vidljivim trajnim oznakama i na svoj trošak granice zemljišta kojim upravljaju.

VI.

Nositelje prava na zemljištu pismenim putem će se pozvati na obilježavanje granica zemljišta.

VII.

Državna geodetska uprava – Područni ured za katastar Split i tvrtka Cadcom d.o.o. Zagreb, osigurat će stručnu pomoć u označavanju granica zemljišta osobama iz točaka IV. i V. ove Odluke.

VIII.

Granice zemljišta koje ne obilježe nositelji prava na zemljištima obilježit će se na trošak nositelja tih prava.

IX.

Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

X.

Rezultati katastarske izmjere izložit će se, po njenom dovršenju, na javni uvid.

XI.

Ova Odluka stupa na snagu prvog dana od dana objave u »Narodnim novinama«.

Klasa: 931-04/15-04/01

Urbroj: 541-03-01-01/6-15-9

Zagreb, 6. ožujka 2015.

Ravnatelj
dr. sc. Danko Markovinović, v. r.
### NN 31/2015 (18.3.2015.), Odluka o iznosu tarifnih stavki za distribuciju plina

HRVATSKA ENERGETSKA REGULATORNA AGENCIJA

635

Na temelju članka 11. stavka 1. podstavka 10. Zakona o regulaciji energetskih djelatnosti (»Narodne novine«, broj 120/12), članka 29. Zakona o energiji (»Narodne novine«, broj 120/12 i 14/14) i članka 23. Metodologije utvrđivanja iznosa tarifnih stavki za distribuciju plina (»Narodne novine«, broj 104/13) Hrvatska energetska regulatorna agencija je na 6. sjednici Upravnog vijeća održanoj 16. ožujka 2015. donijela

ODLUKU

O IZNOSU TARIFNIH STAVKI ZA DISTRIBUCIJU PLINA

I.

Ovom Odlukom određuju se iznosi tarifnih stavki za distribuciju plina za energetske subjekte za 2015. i 2016. godinu, prvog regulacijskog razdoblja 2014.-2016., sukladno Prilogu 1. koji je sastavni dio ove Odluke.

II.

Danom stupanja na snagu ove Odluke prestaje važiti Odluka o iznosu tarifnih stavki za distribuciju plina (»Narodne novine«, broj 158/13) i Odluka o iznosu tarifnih stavki za distribuciju plina za energetski subjekt Zagorski Metalac d.o.o., Celine 2, Zabok
(»Narodne novine«, broj 155/14).

III.

Ova Odluka stupa na snagu 1. travnja 2015. godine, a objavit će se u »Narodnim novinama«.

Klasa: 307-01/15-01/04

Urbroj: 371-01/15-31

Zagreb, 16. ožujka 2015.

Predsjednik Upravnog vijeća
Tomislav Jureković, dipl. ing., v. r.

PRILOG 1.

[IZNOSI TARIFNIH STAVKI ZA DISTRIBUCIJU PLINA ZA ENERGETSKE SUBJEKTE ZA
2015. i 2016. GODINU, PRVOG REGULACIJSKOG RAZDOBLJA 2014. – 2016.](dodatni/435192.pdf)

31 18.03.2015 Odluka o iznosu tarifnih stavki za distribuciju plina

31 18.03.2015 Odluka o iznosu tarifnih stavki za distribuciju plina
### NN 31/2015 (18.3.2015.), Odluka o iznosu tarifnih stavki za javnu uslugu opskrbe plinom za 2015. godinu

HRVATSKA ENERGETSKA REGULATORNA AGENCIJA

636

Na temelju članka 11. stavka 1. podstavka 10. Zakona o regulaciji energetskih djelatnosti (»Narodne novine«, broj 120/12), članka 29. Zakona o energiji (»Narodne novine«, broj 120/12 i 14/14) i članka 25. stavka 4. Metodologije utvrđivanja iznosa tarifnih stavki za javnu uslugu opskrbe plinom i zajamčenu opskrbu (»Narodne novine«, broj 38/14 i 28/15) Hrvatska energetska regulatorna agencija je na 6. sjednici Upravnog vijeća održanoj 16. ožujka 2015. donijela

ODLUKU

O IZNOSU TARIFNIH STAVKI ZA JAVNU USLUGU OPSKRBE PLINOM ZA 2015. GODINU

I.

Ovom Odlukom određuju se iznosi tarifnih stavki za javnu uslugu opskrbe plinom za opskrbljivače u obvezi javne usluge za razdoblje od 1. travnja 2015. godine do 31. prosinca 2015. godine, sukladno Prilogu 1. koji je sastavni dio ove Odluke.

II.

Ova Odluka stupa na snagu 1. travnja 2015. godine, a objavit će se u »Narodnim novinama«.

Klasa: 307-01/15-01/05

Urbroj: 371-01/15-01

Zagreb, 16. ožujka 2015.

Predsjednik Upravnog vijeća

Tomislav Jureković, dipl. ing., v. r.

**PRILOG 1.**

[IZNOSI TARIFNIH STAVKI ZA JAVNU USLUGU OPSKRBE PLINOM ZA RAZDOBLJE OD 1. TRAVNJA 2015. GODINE DO 31. PROSINCA 2015. GODINE](dodatni/435194.pdf)

31 18.03.2015 Odluka o iznosu tarifnih stavki za javnu uslugu opskrbe plinom za 2015. godinu
### NN 31/2015 (18.3.2015.), Odluka o razrješenju dužnosti županijske državne odvjetnice u Županijskom državnom odvjetništvu u Zagrebu

31 18.03.2015 Odluka o razrješenju dužnosti županijske državne odvjetnice u Županijskom državnom odvjetništvu u Zagrebu

DRŽAVNOODVJETNIČKO VIJEĆE

637

ODLUKA

Državnoodvjetničko vijeće na temelju članka 152. i članka 99. stavka 1. točka 4. u vezi s člankom 100. stavkom 1. točkom 7. Zakona o državnom odvjetništvu (»Narodne novine« 76/09, 153/09, 116/10, 145/10, 57/11, 130/11 i 72/13) odlučujući o zahtjevu za razrješenje ŽELJKE POKUPEC, na 2. sjednici održanoj 10. veljače 2015.,

odlučilo je

I. ŽELJKA POKUPEC, razrješava se dužnosti županijske državne odvjetnice u Županijskom državnom odvjetništvu u Zagrebu s danom 10. veljače 2015.

II. Imenovana nastavlja s radom kao zamjenica županijskog državnog odvjetnika u Županijskom državnom odvjetništvu u Zagrebu.

Broj: DOVO-6/15

Zagreb, 10. veljače 2015.

Predsjednik
Državnoodvjetničkog vijeća
Dražen Jelenić, v. r.
### NN 31/2015 (18.3.2015.), Odluka o razrješenju dužnosti zamjenice županijske državne odvjetnice u Županijskom državnom odvjetništvu u Zagrebu

DRŽAVNOODVJETNIČKO VIJEĆE

638

ODLUKA

Državnoodvjetničko vijeće na temelju članka 152. u svezi sa člankom 113. stavkom 1. točka 1. i stavak 2. Zakona o državnom odvjetništvu (»Narodne novine«, broj 76/09, 153/09, 116/10, 145/10, 57/11, 130/11, 72/13 i 148/13) odlučujući o zahtjevu za razrješenje ŽELJKE POKUPEC, na 3. sjednici održanoj 16. veljače 2015.,

odlučilo je

ŽELJKA POKUPEC, razrješava se dužnosti zamjenice županijske državne odvjetnice u Županijskom državnom odvjetništvu u Zagrebu s danom 13. veljače 2015.

Broj: DOVO-7/15

Zagreb, 16. veljače 2015.

Predsjednik

Državnoodvjetničkog vijeća

Dražen Jelenić, v. r.
### NN 31/2015 (18.3.2015.), Odluka o imenovanju županijske državne odvjetnice u Županijskom državnom odvjetništvu u Karlovcu

DRŽAVNOODVJETNIČKO VIJEĆE

639

ODLUKA

Državnoodvjetničko vijeće na temelju članka 152. u vezi sa člankom 94. stavkom 1. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11, 130/11, 72/13 i 148/13), na 4. sjednici održanoj 27. veljače 2015.

odlučilo je

I. GORDANA KRIŽANIĆ, dosadašnja županijska državna odvjetnica u Županijskom državnom odvjetništvu u Karlovcu imenuje se za županijsku državnu odvjetnicu u Županijskom državnom odvjetništvu u Karlovcu, na vrijeme od četiri godine.

II. Imenovana županijska državna odvjetnica dužna je stupiti na dužnost u roku koji odredi Glavni državni odvjetnik Republike Hrvatske, a koji ne može biti duži od šest mjeseci.

Broj: DOVO-10/15

Zagreb, 27. veljače 2015.

Predsjednik

Državnoodvjetničkog vijeća

Dražen Jelenić, v. r.
### NN 31/2015 (18.3.2015.), Odluka o imenovanju županijske državne odvjetnice u Županijskom državnom odvjetništvu u Bjelovaru

DRŽAVNOODVJETNIČKO VIJEĆE

640

ODLUKA

Državnoodvjetničko vijeće na temelju članka 152. u vezi sa člankom 94. stavkom 1. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11, 130/11, 72/13 i 148/13) na 4. sjednici održanoj 27. veljače 2015.

odlučilo je

I. KSENIJA PAVIĆ, dosadašnja županijska državna odvjetnica u Županijskom državnom odvjetništvu u Bjelovaru imenuje se za županijsku državnu odvjetnicu u Županijskom državnom odvjetništvu u Bjelovaru, na vrijeme od četiri godine.

II. Imenovana županijska državna odvjetnica dužna je stupiti na dužnost u roku koji odredi Glavni državni odvjetnik, a koji ne može biti duži od šest mjeseci.

Broj: DOVO-11/15

Zagreb, 27. veljače 2015.

Predsjednik

Državnoodvjetničkog vijeća

Dražen Jelenić, v. r.
### NN 31/2015 (18.3.2015.), Odluka o imenovanju županijske državne odvjetnice u Županijskom državnom odvjetništvu u Sisku

DRŽAVNOODVJETNIČKO VIJEĆE

641

ODLUKA

Državnoodvjetničko vijeće na temelju članka 152. u vezi sa člankom 94. stavkom 1. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11, 130/11, 72/13 i 148/13) na 4. sjednici održanoj 27. veljače 2015.

odlučilo je

I. JADRANKA HUSKIĆ, zamjenica županijskog državnog odvjetnika u Županijskom državnom odvjetništvu u Sisku imenuje se za županijsku državnu odvjetnicu u Županijskom državnom odvjetništvu u Sisku, na vrijeme od četiri godine.

II. Imenovana županijska državna odvjetnica dužna je stupiti na dužnost u roku koji odredi Glavni državni odvjetnik Republike Hrvatske, a koji ne može biti duži od šest mjeseci.

Broj: DOVO-12/15

Zagreb, 27. veljače 2015.

Predsjednik

Državnoodvjetničkog vijeća

Dražen Jelenić, v. r.
### NN 31/2015 (18.3.2015.), Odluka o imenovanju zamjenica županijskog državnog odvjetnika u Županijskom državnom odvjetništvu u Splitu

DRŽAVNOODVJETNIČKO VIJEĆE

642

ODLUKA

Državnoodvjetničko vijeće na temelju članka 152. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11, 130/11, 72/13 i 148/13) na 4. sjednici održanoj 27. veljače 2015.

odlučilo je

I. DAIRA BOBAN, općinska državna odvjetnica u Općinskom državnom odvjetništvu u Splitu i BILJANA PUHARIĆ, općinska državna odvjetnica u Općinskom državnom odvjetništvu u Makarskoj imenuju se za zamjenice županijskog državnog odvjetnika u Županijskom državnom odvjetništvu u Splitu.

II. Imenovane zamjenice dužne su stupiti na dužnost najkasnije u roku od šest mjeseci od dana imenovanja.

Broj: DOVO-8/15

Zagreb, 27. veljače 2015.

Predsjednik

Državnoodvjetničkog vijeća

Dražen Jelenić, v. r.
### NN 31/2015 (18.3.2015.), Odluka o puštanju u opticaj kovanog novca kuna i lipa s oznakom godine kovanja "2015."

31 18.03.2015 Odluka o puštanju u opticaj kovanog novca kuna i lipa s oznakom godine kovanja "2015."

HRVATSKA NARODNA BANKA

643

Na temelju članka 22. i članka 42. stavka 3. točke 14. Zakona o Hrvatskoj narodnoj banci (»Narodne novine«, br. 75/2008. i 54/2013.) Savjet Hrvatske narodne banke na sjednici održanoj 11. ožujka 2015. donio je

ODLUKU

O PUŠTANJU U OPTJECAJ KOVANOG NOVCA KUNA I LIPA S OZNAKOM GODINE KOVANJA »2015.«

1. Kovani novac kuna i lipa s oznakom godine kovanja »2015.«, izdan u skladu s Odlukom o izdavanju novčanica i kovanog novca koji glase na novčanu jedinicu Republike Hrvatske (»Narodne novine«, br. 37/1994., 44/1994. i 68/1994.) s osnovnim obilježjima (osim godine kovanja) utvrđenima u Odluci o apoenima i osnovnim obilježjima novčanica i kovanog novca kune i lipe (»Narodne novine«, br. 37/1994.), pušta se u optjecaj 2. travnja 2015.

2. Ova Odluka stupa na snagu prvoga dana nakon dana njezine objave u »Narodnim novinama«.

O. br. 801/2015.

Zagreb, 11. ožujka 2015.

Predsjednik Savjeta
Hrvatske narodne banke
guverner
Hrvatske narodne banke
prof. dr. sc. Boris Vujčić, v. r.
### NN 31/2015 (18.3.2015.), Indeks potrošačkih cijena u veljači 2015.

DRŽAVNI ZAVOD ZA STATISTIKU

646

Državni zavod za statistiku objavljuje

INDEKS

POTROŠAČKIH CIJENA U VELJAČI 2015.

Indeks potrošačkih cijena u veljači 2015. u odnosu na siječanj 2015. iznosi 100,2.

Klasa: 957-04/15-01/4

Urbroj: 555-09-05-15-2

Zagreb, 16. ožujka 2015.

Ravnatelj

Marko Krištof, v. r.

31 18.03.2015 Indeks potrošačkih cijena u veljači 2015.
### NN 31/2015 (18.3.2015.), Ispravak Kolektivnog ugovora ugostiteljstva

KOLEKTIVNI UGOVORI

647

U Kolektivnom ugovoru ugostiteljstva objavljenom u »Narodnim novinama« broj 16 od 11. veljače 2015. godine, uočene su pogreške te se daje

ISPRAVAK

KOLEKTIVNOG UGOVORA UGOSTITELJSTVA

U Kolektivnom ugovoru ugostiteljstva (»Narodne novine« broj 16/2015) u članku 32. stavku 3. ispravljaju se riječi: »članka 28.« u riječi: »članka 29.«, u članku 53. riječi: »članka 51.« ispravljaju se u riječi: »članka 52.«, u članku 64. riječi: »članka 31.« ispravljaju se u riječi: »članka 32.«

Zagreb, 26. veljače 2015.

|  |  |  |
| --- | --- | --- |
| HRVATSKA UDRUGA  POSLODAVACA  UDRUGA UGOSTITELJSTVA  I TURIZMA  Predsjednik  Jako Andabak, v. r. |  | SINDIKAT TURIZMA  I USLUGA HRVATSKE  Predsjednik  Eduard Andrić, v. r. |
|  |  | SINDIKAT ISTRE,  KVARNERA I DALMACIJE  Predsjednik  Bruno Bulić, v. r. |
### NN 32/2015 (20.3.2015.), Uredba o dopuni Uredbe o nazivima radnih mjesta i koeficijentima složenosti poslova u javnim službama

VLADA REPUBLIKE HRVATSKE

649

Na temelju članka 6. stavka 2. i članka 7. stavka 1. Zakona o plaćama u javnim službama (»Narodne novine«, br. 27/2001 i 39/2009), Vlada Republike Hrvatske je na sjednici održanoj 18. ožujka 2015. godine donijela

UREDBU

O DOPUNI UREDBE O NAZIVIMA RADNIH MJESTA I KOEFICIJENTIMA SLOŽENOSTI POSLOVA U JAVNIM SLUŽBAMA

Članak 1.

U Uredbi o nazivima radnih mjesta i koeficijentima složenosti poslova u javnim službama (»Narodne novine«, br. 25/2013, 72/2013, 151/2013, 9/2014, 40/2014, 51/2014, 77/2014, 83/2014, 87/2014, 120/2014, 147/2014, 151/2014 i 11/2015), iza članka 50. dodaje se članak 50.a koji glasi:

»Članak 50.a

Posebni nazivi radnih mjesta i koeficijenata složenosti poslova u Hrvatskom centru za zadružno poduzetništvo su:

a) Položaj I. vrste

1. ravnatelj                                3,230

b) Radna mjesta I. vrste

1. savjetnik ravnatelja               2,250

2. viši stručni savjetnik              1,980

3. koordinator podružnice        1,720

4. analitičar                              1,640.«.

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/15-03/21

Urbroj: 50301-05/16-15-2

Zagreb, 18. ožujka 2015.

Predsjednik

Zoran Milanović, v. r.

32 20.03.2015 Uredba o dopuni Uredbe o nazivima radnih mjesta i koeficijentima složenosti poslova u javnim službama
### NN 32/2015 (20.3.2015.), Uredba o izmjenama Uredbe o područjima, sjedištima, vrstama i kategorijama policijskih uprava i policijskih postaja

VLADA REPUBLIKE HRVATSKE

652

Na temelju članka 10. i članka 12. stavka 3. Zakona o policiji (»Narodne novine«, br. 34/2011, 130/2012, 89/2014 i 151/2014), Vlada Republike Hrvatske je na sjednici održanoj 18. ožujka 2015. godine donijela

UREDBU

O IZMJENAMA UREDBE O PODRUČJIMA, SJEDIŠTIMA, VRSTAMA I KATEGORIJAMA POLICIJSKIH UPRAVA I POLICIJSKIH POSTAJA

Članak 1.

U Uredbi o područjima, sjedištima, vrstama i kategorijama policijskih uprava i policijskih postaja (»Narodne novine«, br. 117/2011 i 50/2014) u članku 5. riječi: »Postaja granične policije Zagreb« brišu se.

Članak 2.

Članak 26. briše se.

Članak 3.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/15-03/25

Urbroj: 50301-09/06-15-2

Zagreb, 18. ožujka 2015.

Predsjednik

Zoran Milanović, v. r.
### NN 32/2015 (20.3.2015.), Odluka o pokretanju postupka pregovora o sklapanju izmjena i dopuna Kolektivnog ugovora za djelatnost zdravstva i zdravstvenog osiguranja i imenovanju pregovaračkog odbora Vlade Republike Hrvatske

VLADA REPUBLIKE HRVATSKE

653

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/2011 i 119/2014) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/2014 i 26/2015), Vlada Republike Hrvatske je na sjednici održanoj 18. ožujka 2015. godine donijela

ODLUKU

O POKRETANJU POSTUPKA PREGOVORA O SKLAPANJU IZMJENA I DOPUNA KOLEKTIVNOG UGOVORA ZA DJELATNOST ZDRAVSTVA I ZDRAVSTVENOG OSIGURANJA I IMENOVANJU PREGOVARAČKOG ODBORA VLADE REPUBLIKE HRVATSKE

I.

Pokreće se postupak pregovora o sklapanju izmjena i dopuna Kolektivnog ugovora za djelatnost zdravstva i zdravstvenog osiguranja (»Narodne novine«, broj 143/2013).

II.

U pregovarački odbor Vlade Republike Hrvatske za pregovore o sklapanju izmjena i dopuna Kolektivnog ugovora iz točke I. ove Odluke imenuju se:

– prim. Siniša Varga, dr. med. dent., ministar zdravlja

– Tatjana Prenđa Trupec, ravnateljica Hrvatskog zavoda za zdravstveno osiguranje

– Marina Kasunić Peris, pomoćnica ministra rada i mirovinskoga sustava

– prof. dr. sc. Danko Velimir Vrdoljak, sanacijski upravitelj Kliničkog bolničkog centra »Sestre milosrdnice«

– Marija Pećanac, predstavnica Ministarstva zdravlja

– Boris Lukovnjak, ekonomski savjetnik u Udruzi poslodavaca u zdravstvu.

III.

Danom stupanja na snagu ove Odluke prestaje važiti Odluka o pokretanju postupka pregovora o sklapanju izmjena i dopuna Kolektivnog ugovora za djelatnost zdravstva i zdravstvenog osiguranja i imenovanju pregovaračkog odbora Vlade Republike Hrvatske (»Narodne novine«, br. 111/2014, 120/2014 i 129/2014).

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/15-04/105

Urbroj: 50301-04/12-15-2

Zagreb, 18. ožujka 2015.

Predsjednik

Zoran Milanović, v. r.
### NN 32/2015 (20.3.2015.), Odluka o davanju odobrenja Virovitičko-podravskoj županiji i Općini Antunovac za sudjelovanje u Europskoj grupaciji za teritorijalnu suradnju pod nazivom "Pannon Europska grupacija za teritorijalnu suradnju s ograničenom odgovornošću"

VLADA REPUBLIKE HRVATSKE

654

Na temelju članka 9. stavka 1. Zakona o provedbi Uredbe (EZ) br. 1082/2006 Europskog parlamenta i Vijeća od 5. srpnja 2006. godine o Europskoj grupaciji za teritorijalnu suradnju (EGTS) (»Narodne novine«, broj 76/2013) i članka 31. stavka 2. Zakona o Vladi Republike Hrvatske (»Narodne novine«, br. 150/2011 i 119/2014), a u vezi s člankom 12. Zakona o provedbi uredbi Europske unije o Europskoj grupaciji za teritorijalnu suradnju (»Narodne novine«, broj 74/2014), Vlada Republike Hrvatske je na sjednici održanoj 18. ožujka 2015. godine donijela

ODLUKU

O DAVANJU ODOBRENJA VIROVITIČKO-
-PODRAVSKOJ ŽUPANIJI I OPĆINI ANTUNOVAC ZA SUDJELOVANJE U EUROPSKOJ GRUPACIJI ZA TERITORIJALNU SURADNJU POD NAZIVOM »PANNON EUROPSKA GRUPACIJA ZA TERITORIJALNU SURADNJU S OGRANIČENOM ODGOVORNOŠĆU«

I.

Daje se odobrenje za sudjelovanje u Pannon Europskoj grupaciji za teritorijalnu suradnju s ograničenom odgovornošću, sa sjedištem u Pečuhu, Mađarska:

– Virovitičko-podravskoj županiji i

– Općini Antunovac.

II.

Ova Odluka stupa na snagu danom objave u »Narodnim novinama«.

Klasa: 022-03/15-04/102

Urbroj: 50301-09/06-15-2

Zagreb, 18. ožujka 2015.

Predsjednik

Zoran Milanović, v. r.

32 20.03.2015 Odluka o davanju odobrenja Virovitičko-podravskoj županiji i Općini Antunovac za sudjelovanje u Europskoj grupaciji za teritorijalnu suradnju pod nazivom "Pannon Europska grupacija za teritorijalnu suradnju s ograničenom odgovornošću"
### NN 32/2015 (20.3.2015.), Odluka o izmjenama i dopunama Odluke o zabrani novog zapošljavanja službenika i namještenika u javnim službama

VLADA REPUBLIKE HRVATSKE

655

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/2011 i 119/2014), Vlada Republike Hrvatske je na sjednici održanoj 18. ožujka 2015. godine donijela

ODLUKU

O IZMJENAMA I DOPUNAMA ODLUKE O ZABRANI NOVOG ZAPOŠLJAVANJA SLUŽBENIKA I NAMJEŠTENIKA U JAVNIM SLUŽBAMA

I.

U Odluci o zabrani novog zapošljavanja službenika i namještenika u javnim službama (»Narodne novine«, broj 114/2014), u točki II. stavku 1. podstavku 2. riječ: »duže« briše se.

Iza podstavka 3. točka se zamjenjuje zarezom, te se dodaju podstavci 4. i 5. koji glase:

»– postojeća radna mjesta koja do dana stupanja na snagu ove Odluke nije bilo moguće popuniti, u okviru osiguranih sredstava,

– radna mjesta u skladu s posebnim propisima i strateškim dokumentima, a u okviru osiguranih sredstava.«.

II.

U točki IV. iza stavka 2. dodaje se novi stavak 3. koji glasi:

»U slučaju u kojem se ne može osigurati redovito obavljanje pomoćno-tehničkih poslova za obavljanje osnovne djelatnosti ni na način iz stavka 2. ove točke, dozvoljeno je zapošljavanje uz prethodnu suglasnost resornog ministarstva, odnosno drugoga nadležnog središnjeg tijela državne uprave.«.

U dosadašnjem stavku 3. koji postaje stavak 4. riječi: »stavaka 1. i 2.« brišu se.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/15-04/62

Urbroj: 50301-04/12-15-5

Zagreb, 18. ožujka 2015.

Predsjednik

Zoran Milanović, v. r.
### NN 32/2015 (20.3.2015.), Odluka o dopuni Odluke o kriterijima i načinu financiranja troškova javnog prijevoza redovitih učenika srednjih škola u razdoblju siječanj - lipanj 2015. godine

VLADA REPUBLIKE HRVATSKE

656

Na temelju članka 143. stavaka 2. i 3. Zakona o odgoju i obrazovanju u osnovnoj i srednjoj školi (»Narodne novine«, br. 87/2008, 86/2009, 92/2010, 105/2010, 90/2011, 16/2012, 86/2012, 94/2013 i 152/2014), Vlada Republike Hrvatske je na sjednici održanoj 18. ožujka 2015. godine donijela

ODLUKU

O DOPUNI ODLUKE O KRITERIJIMA I NAČINU FINANCIRANJA TROŠKOVA JAVNOG PRIJEVOZA REDOVITIH UČENIKA SREDNJIH ŠKOLA U RAZDOBLJU SIJEČANJ – LIPANJ 2015. GODINE

I.

U Odluci o kriterijima i načinu financiranja troškova javnog prijevoza redovitih učenika srednjih škola u razdoblju siječanj – lipanj 2015. godine (»Narodne novine«, broj 1/2015), u točki VII. dodaje se stavak 3. koji glasi:

»Sredstva iz stavka 1. ove točke izuzeta su od ovrhe.«.

II.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/15-04/101

Urbroj: 50301-04/12-15-2

Zagreb, 18. ožujka 2015.

Predsjednik

Zoran Milanović, v. r.
### NN 32/2015 (20.3.2015.), Rješenje o razrješenju člana Upravnog vijeća Hrvatske agencije za obvezne zalihe nafte i naftnih derivata

VLADA REPUBLIKE HRVATSKE

657

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 22. stavka 1. Zakona o tržištu nafte i naftnih derivata (»Narodne novine«, broj 19/2014), Vlada Republike Hrvatske je na sjednici održanoj 18. ožujka 2015. godine donijela

RJEŠENJE

O RAZRJEŠENJU ČLANA UPRAVNOG VIJEĆA HRVATSKE AGENCIJE ZA OBVEZNE ZALIHE NAFTE I NAFTNIH DERIVATA

Razrješuje se DANIJEL KATIČIN dužnosti člana Upravnog vijeća Hrvatske agencije za obvezne zalihe nafte i naftnih derivata, na koju je imenovan kao neovisni stručnjak.

Klasa: 080-02/15-02/16

Urbroj: 5030115/1-15-04

Zagreb, 18. ožujka 2015.

Predsjednik

Zoran Milanović, v. r.
### NN 32/2015 (20.3.2015.), Rješenje o imenovanju članice Upravnog vijeća Hrvatske agencije za obvezne zalihe nafte i naftnih derivata

VLADA REPUBLIKE HRVATSKE

658

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 22. stavka 1. Zakona o tržištu nafte i naftnih derivata (»Narodne novine«, broj 19/2014), Vlada Republike Hrvatske je na sjednici održanoj 18. ožujka 2015. godine donijela

RJEŠENJE

O IMENOVANJU ČLANICE UPRAVNOG VIJEĆA HRVATSKE AGENCIJE ZA OBVEZNE ZALIHE NAFTE I NAFTNIH DERIVATA

Imenuje se BOŽICA MAKAR članicom Upravnog vijeća Hrvatske agencije za obvezne zalihe nafte i naftnih derivata, kao neovisna stručnjakinja.

Klasa: 080-02/15-01/18

Urbroj: 5030115/1-15-04

Zagreb, 18. ožujka 2015.

Predsjednik

Zoran Milanović, v. r.
### NN 32/2015 (20.3.2015.), Rješenje o razrješenju predsjednika i dijela članova Upravnog vijeća Energetskog instituta Hrvoje Požar

VLADA REPUBLIKE HRVATSKE

659

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 5. stavka 1. Uredbe o preoblikovanju Energetskog instituta Hrvoje Požar u ustanovu (»Narodne novine«, br. 52/2003, 110/2011 i 96/2013), Vlada Republike Hrvatske je na sjednici održanoj 18. ožujka 2015. godine donijela

RJEŠENJE

O RAZRJEŠENJU PREDSJEDNIKA I DIJELA ČLANOVA UPRAVNOG VIJEĆA ENERGETSKOG INSTITUTA HRVOJE POŽAR

1. Razrješuje se VEDRAN KRUŽIĆ dužnosti predsjednika Upravnog vijeća Energetskog instituta Hrvoje Požar.

2. Razrješuju se dužnosti članice Upravnog vijeća Energetskog instituta Hrvoje Požar:

– NATAŠA MIHAJLOVIĆ

– dr. sc. SVIJETLANA DUBOVSKI.

Klasa: 080-02/15-02/45

Urbroj: 5030115/1-15-02

Zagreb, 18. ožujka 2015.

Predsjednik

Zoran Milanović, v. r.
### NN 32/2015 (20.3.2015.), Rješenje o imenovanju predsjednice i dijela članova Upravnog vijeća Energetskog instituta Hrvoje Požar

VLADA REPUBLIKE HRVATSKE

660

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 5. stavka 1. Uredbe o preoblikovanju Energetskog instituta Hrvoje Požar u ustanovu (»Narodne novine«, br. 52/2003, 110/2011 i 96/2013), Vlada Republike Hrvatske je na sjednici održanoj 18. ožujka 2015. godine donijela

RJEŠENJE

O IMENOVANJU PREDSJEDNICE I DIJELA ČLANOVA UPRAVNOG VIJEĆA ENERGETSKOG INSTITUTA HRVOJE POŽAR

1. Imenuje se mr. sc. DANIJELA ĆENAN predsjednicom Upravnog vijeća Energetskog instituta Hrvoje Požar.

2. Za članove Upravnog vijeće Energetskog instituta Hrvoje Požar, imenuju se:

– ZLATKO PAVIČIĆ

– KATA SUŠAC.

Klasa: 080-02/15-01/49

Urbroj: 5030115/1-15-02

Zagreb, 18. ožujka 2015.

Predsjednik

Zoran Milanović, v. r.
### NN 32/2015 (20.3.2015.), Pravilnik o sadržaju i načinu izdavanja potvrde o privremenoj nesposobnosti za rad

MINISTARSTVO RADA I MIROVINSKOGA SUSTAVA

664

Na temelju članka 37. stavka 4. Zakona o radu (»Narodne novine« broj 93/14) ministar rada i mirovinskoga sustava donosi

PRAVILNIK

O SADRŽAJU I NAČINU IZDAVANJA POTVRDE O PRIVREMENOJ NESPOSOBNOSTI ZA RAD

Članak 1.

(1) Ovim se Pravilnikom uređuje sadržaj i način izdavanja potvrde o privremenoj nesposobnosti za rad radnika i njezinom očekivanom trajanju.

(2) Izrazi koji se koriste u ovom Pravilniku, a imaju rodno značenje, koriste se neutralno i odnose se jednako na muški i ženski rod.

Članak 2.

Privremenu nesposobnost za rad radnik dokazuje potvrdom izdanom od strane nadležnog liječnika u skladu s posebnim propisima (u daljnjem tekstu: liječnička potvrda).

Članak 3.

Liječnička potvrda mora sadržavati sljedeće podatke:

1) naziv i adresu zdravstvene ustanove ili privatne ordinacije,

2) broj osobnog kartona radnika,

3) matični broj osigurane osobe,

4) ime i prezime, dan, mjesec i godinu rođenja te adresu radnika,

5) osobni identifikacijski broj građana,

6) šifru bolesti prema Međunarodnoj klasifikaciji bolesti i srodnih zdravstvenih problema,

7) izjavu nadležnog liječnika u skladu s posebnim propisima da je na temelju pregleda utvrdio da je radnik nesposoban za rad te da je radi toga potrebno bolovanje,

8) datum početka bolovanja i njegovo očekivano trajanje,

9) datum izdavanja liječničke potvrde,

10) potpis nadležnog liječnika u skladu s posebnim propisima i pečat zdravstvene ustanove ili privatne ordinacije.

Članak 4.

Liječnička potvrda može se izdati samo radniku osobno, a u slučaju smještaja radnika u zdravstvenu ustanovu, članovima uže obitelji radnika, skrbniku ili nadležnom centru za socijalnu skrb, uz predočenje potvrde da je radnik smješten u zdravstvenu ustanovu.

Članak 5.

Radi zaštite privatnosti radnika, liječničku potvrdu radnik, odnosno član njegove uže obitelji, skrbnik ili nadležni centar za socijalnu skrb dužan je dostaviti isključivo poslodavcu ili osobi iz članka 29. stavka 3. Zakona o radu.

Članak 6.

Članom uže obitelji radnika iz članka 4. i 5. ovoga Pravilnika smatraju se osobe iz članka 86. stavka 3. Zakona o radu.

Članak 7.

Danom stupanja na snagu ovoga Pravilnika prestaje važiti Pravilnik o sadržaju i načinu izdavanja potvrde o privremenoj nesposobnosti za rad (»Narodne novine«, broj 74/10).

Članak 8.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/15-01/14

Urbroj: 524-03-01-01/2-15-21

Zagreb, 9. ožujka 2015.

Ministar

prof. dr. sc. Mirando Mrsić, dr. med., v. r.
### NN 32/2015 (20.3.2015.), Obavijest o zaprimljenom zahtjevu za zaštitu oznake izvornosti naziva "Istarsko ekstra djevičansko maslinovo ulje"

MINISTARSTVO POLJOPRIVREDE

672

Ministarstvo poljoprivrede na temelju članka 5. stavka 3. Zakona o zaštićenim oznakama izvornosti, zaštićenim oznakama zemljopisnog podrijetla i zajamčeno tradicionalnim specijalitetima poljoprivrednih i prehrambenih proizvoda (»Narodne novine« br. 80/2013, 14/2014, u daljnjem tekstu Zakon) objavljuje

OBAVIJEST

O ZAPRIMLJENOM ZAHTJEVU ZA ZAŠTITU OZNAKE IZVORNOSTI NAZIVA »ISTARSKO EKSTRA DJEVIČANSKO MASLINOVO ULJE«

1. Ministarstvo poljoprivrede (u daljnjem tekstu: Ministarstvo) 19. lipnja 2013. godine zaprimilo je Zahtjev za zaštitu oznake izvornosti naziva »Istarsko ekstra djevičansko maslinovo ulje« podnositelja zahtjeva Klaster Istarskih maslinara GIU, Ulica 1. maja 1a, 52215 Vodnjan.

2. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 30 dana od datuma objave ove Obavijesti podnijeti prigovor na podneseni Zahtjev, sukladno članku 5. stavku 4. Zakona.

3. Razlozi za ulaganje prigovora definirani su člankom 10. stavkom 1. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

4. Sukladno članku 5. stavku 3. Zakona, nakon objave ove Obavijesti, na internetskim stranicama Ministarstva (www.mps.hr) objavit će se specifikacija proizvoda »Istarsko ekstra djevičansko maslinovo ulje«.

Klasa: UP/I-310-26/13-01/39

Urbroj: 525-09/1340-15-24

Zagreb, 13. ožujka 2015.

Ministar

Tihomir Jakovina, v. r.
### NN 32/2015 (20.3.2015.), Obavijest o zaprimljenom zahtjevu za zaštitu oznake izvornosti naziva "Krčko maslinovo ulje"

MINISTARSTVO POLJOPRIVREDE

673

Ministarstvo poljoprivrede na temelju članka 5. stavka 3. Zakona o zaštićenim oznakama izvornosti, zaštićenim oznakama zemljopisnog podrijetla i zajamčeno tradicionalnim specijalitetima poljoprivrednih i prehrambenih proizvoda (»Narodne novine« br. 80/2013, 14/2014, u daljnjem tekstu Zakon) objavljuje

OBAVIJEST

O ZAPRIMLJENOM ZAHTJEVU ZA ZAŠTITU OZNAKE IZVORNOSTI NAZIVA »KRČKO MASLINOVO ULJE«

1. Ministarstvo poljoprivrede (u daljnjem tekstu: Ministarstvo) 7. siječnja 2014. godine zaprimilo je Zahtjev za zaštitu oznake izvornosti naziva »Krčko maslinovo ulje« podnositelja zahtjeva Udruge maslinara Krka »Drobnica«, Trg svetog Kvirina 1, 51 500 Krk.

2. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 30 dana od datuma objave ove Obavijesti podnijeti prigovor na podneseni Zahtjev, sukladno članku 5. stavku 4. Zakona.

3. Razlozi za ulaganje prigovora definirani su člankom 10. stavkom 1. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

4. Sukladno članku 5. stavku 3. Zakona, nakon objave ove Obavijesti, na internetskim stranicama Ministarstva (www.mps.hr) objavit će se specifikacija proizvoda »Krčko maslinovo ulje««.

Klasa: UP/I-310-26/14-01/02

Urbroj: 525-09/1340-15-15

Zagreb, 13. ožujka 2015.

Ministar

Tihomir Jakovina, v. r.
### NN 32/2015 (20.3.2015.), Rješenje Ministarstva zdravlja, klasa: UP/I-510-01/14-01/21, urbroj: 534-04-1-2/7-15-13 od 12. ožujka 2015.

32 20.03.2015 Rješenje Ministarstva zdravlja, klasa: UP/I-510-01/14-01/21, urbroj: 534-04-1-2/7-15-13 od 12. ožujka 2015.

MINISTARSTVO ZDRAVLJA

674

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14 i 154/14) na prijedlog Nacionalnog zdravstvenog vijeća Ministarstva zdravlja te temeljem odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Zavodu za nefrologiju Klinike za pedijatriju Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravlja za poremećaje mokrenja djece« na vrijeme od pet godina.

2. Zavod za nefrologiju Klinike za pedijatriju Kliničkog bolničkog centra Zagreb, dužan je do isteka pet godina od donošenja rješenja o dodjeli odnosno obnovi, naziva podnijeti zahtjev za obnovu naziva »Referentni centar Ministarstva zdravlja za poremećaje mokrenja djece«.

3. »Referentni centar Ministarstva zdravlja za poremećaje mokrenja djece« Zavoda za nefrologiju Klinike za pedijatriju Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/14-01/21
Urbroj: 534-04-1-2/7-15-13
Zagreb, 12. ožujka 2015.

Ministar
prim. Siniša Varga, dr. med. dent., v. r.
### NN 32/2015 (20.3.2015.), Ispravak Odluke o utvrđivanju Dopunske liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

676

U Odluci o utvrđivanju Dopunske liste lijekova Hrvatskog zavoda za zdravstveno osiguranje objavljenoj u »Narodnim novinama«, broj 29 od 16. ožujka 2015. godine uočene su pogreške te se daje

ISPRAVAK

ODLUKE O UTVRĐIVANJU DOPUNSKE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

U Odluci o utvrđivanju Dopunske liste lijekova Hrvatskog zavoda za zdravstveno osiguranje (»Narodne novine«, broj 29/15.), u Dopunskoj listi lijekova mijenjaju se podaci na način da se:

– pod šifrom: »ATK: A10BH01161« u stupcu 5. broj: »10,34« zamjenjuje se brojem: »9,16«; u stupcu 6. broj: »10,86« zamjenjuje se brojem: »9,62«; u stupcu 12. broj: »10,34« zamjenjuje se brojem: »9,16«; u stupcu 13. broj: »10,86« zamjenjuje se brojem: »9,62«; u stupcu 14. broj: »289,61« zamjenjuje se brojem:«256,49«; u stupcu 15. broj: »304,09« zamjenjuje se brojem: »269,31«; u stupcu 21. broj: »3,90« zamjenjuje se brojem: »2,72«; u stupcu 22. broj: »4,10« zamjenjuje se brojem: »2,86«, u stupcu 23. broj: »109,30« zamjenjuje se brojem: »76,18« i u stupcu 24. broj: »114,77« zamjenjuje se brojem: »79,99«.

Klasa: 025-04/15-01/52

Urbroj: 338-01-01-15-02

Zagreb, 19. ožujka 2015.

Ravnateljica

Tatjana Prenđa Trupec, mag. ing. el. MBA, v. r.
### NN 33/2015 (24.3.2015.), Zakon o izmjenama Zakona o nasljeđivanju

HRVATSKI SABOR

681

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O NASLJEĐIVANJU

Proglašavam Zakon o izmjenama Zakona o nasljeđivanju, koji je Hrvatski sabor donio na sjednici 13. ožujka 2015. godine.

Klasa: 011-01/15-01/24

Urbroj: 71-05-03/1-15-2

Zagreb, 18. ožujka 2015.

Predsjednica

Republike Hrvatske

Kolinda Grabar-Kitarović, v. r.

ZAKON

O IZMJENAMA ZAKONA O NASLJEĐIVANJU

Članak 1.

U Zakonu o nasljeđivanju (»Narodne novine«, br. 48/03., 163/03., 35/05. i 127/13.) u članku 244. stavku 4. riječi: »prijepis spisa« zamjenjuju se riječima: »presliku rješenja o povjeravanju provođenja ostavinskog postupka, presliku smrtovnice, otpravak rješenja o nasljeđivanju, zapisnik ili drugi akt kojim se postupak pred javnim bilježnikom okončava i spis vraća sudu«.

Članak 2.

Naslov iznad članka 245. mijenja se i glasi: »Dodjeljivanje ostavinskih predmeta u rad javnim bilježnicima«.

Članak 245. mijenja se i glasi:

»(1) Sud će provođenje ostavinskih rasprava povjeravati javnim bilježnicima sa sjedištem na području njegove nadležnosti u skladu s odredbama ovoga članka.

(2) Ostavinski predmeti dodjeljuju se javnim bilježnicima u rad u skladu s pravilnikom koji donosi ministar nadležan za poslove pravosuđa. Pravilnikom će se, unutar područja nadležnosti pojedinog suda, odrediti uža područja za dodjelu ostavinskih predmeta u rad javnim bilježnicima, prema kriteriju blizine mjesta prema kojem je zasnovana mjesna nadležnost suda za provođenje ostavinskog postupka i mjesta u kojem javni bilježnik ima sjedište.

(3) Na području određenom pravilnikom iz stavka 2. ovoga članka predmeti će se dodjeljivati javnim bilježnicima u rad ravnomjerno po abecednom redu njihovih prezimena.«.

Članak 3.

Ministar nadležan za poslove pravosuđa donijet će pravilnik iz članka 2. ovog Zakona u roku od 30 dana od dana stupanja na snagu ovog Zakona.

Članak 4.

Ovaj Zakon objavit će se u »Narodnim novinama«, a stupa na snagu 1. travnja 2015.

Klasa: 022-03/14-01/175

Zagreb, 13. ožujka 2015.

HRVATSKI SABOR

Predsjednik

Hrvatskoga sabora

Josip Leko, v. r.

33 24.03.2015 Zakon o izmjenama Zakona o nasljeđivanju
### NN 33/2015 (24.3.2015.), Pravilnik o izmjenama i dopunama Pravilnika o obavljanju inspekcijskog nadzora sigurnosti plovidbe

MINISTARSTVO POMORSTVA, PROMETA I INFRASTRUKTURE

684

Na temelju članka 1021. stavak 3. alineja 10. Pomorskog zakonika (»Narodne novine«, br. 181/04, 76/07, 146/08, 61/11, 56/13, 26/15) i članka 56. stavak 1. alineja 2. Zakona o sigurnosnoj zaštiti pomorskih brodova i luka (»Narodne novine« br. 124/09 i 59/12) ministar pomorstva, prometa i infrastrukture donosi

PRAVILNIK

O IZMJENAMA I DOPUNAMA PRAVILNIKA O OBAVLJANJU INSPEKCIJSKOG NADZORA SIGURNOSTI PLOVIDBE

Članak 1.

U Pravilniku o obavljanju inspekcijskog nadzora sigurnosti plovidbe (»Narodne novine« br. 39/11 i 112/14) iza članka 9. dodaje se novi članak 9.a koji glasi:

»Članak 9.a

Ovlaštenim službenikom službe nadzora i upravljanja pomorskim prometom imenuje se djelatnik koji:

– je u skladu s posebnim propisima ili propisima kojima se uređuje unutarnji red Ministarstva dužan obavljati pojedine poslove inspekcijskog nadzora,

– ima najmanje 1 godinu radnog staža kao državni službenik,

– ima položen državni stručni ispit i

– posjeduje zvanje u službi nadzora i upravljanja pomorskim prometom izdano u skladu s posebnim propisom.«

Članak 2.

U članku 11. stavku 1. iza riječi: »obavljanje inspekcijskih poslova« dodaju se riječi »i ovlaštenim službenicima službe nadzora i upravljanja pomorskim prometom izdaju se iskaznice inspektora«.

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/15-02/36

Urbroj: 530-04-2-1-15-1

Zagreb, 12. ožujka 2015.

Ministar

dr. sc. Siniša Hajdaš Dončić, v. r.
### NN 33/2015 (24.3.2015.), Odluka o zatvaranju za promet postojećega pješačkog prijelaza preko pruge

MINISTARSTVO POMORSTVA, PROMETA I INFRASTRUKTURE

685

Na temelju članka 82. stavka 6. Zakona o sigurnosti i interoperabilnosti željezničkog sustava (»Narodne novine«, broj 82/13 i 18/15), a u svezi s člankom 22. Pravilnika o uvjetima za određivanje križanja željezničke pruge i drugih prometnica i za svođenje i određivanje zajedničkoga mjesta i načina križanja željezničke pruge i ceste (»Narodne novine«, broj 121/09 i 123/12) ministar pomorstva, prometa i infrastrukture donosi

ODLUKU

O ZATVARANJU ZA PROMET POSTOJEĆEGA PJEŠAČKOG PRIJELAZA PREKO PRUGE

I.

Ukida se postojeći pješački prijelaz preko pruge:

– u km 415+089,55 na željezničkoj pruzi M502 Zagreb Gk – Sisak – Novska.

II.

Ova Odluka stupa na snagu danom objave u »Narodnim novinama«.

Klasa: 341-03/15-01/10

Urbroj: 530-08-1-2-2-15-2

Zagreb, 17. ožujka 2015.

Ministar

dr. sc. Siniša Hajdaš Dončić, v. r.